text: [{"text_idx": "#000001", "text": "Gumikan sa inisyal nga kaguliyang sa katilingban samtang kita nga mga Pilipino nagsugod sa pagtahak sa dalan paingon ngadto sa gitawag nga \u201cNew Normal\u201d ako nga ibalik kini nga lindod nga migawas dili pa lang dugay. Kini\u2019ng nagsulat nanghinaot nga pinaagi niini nga lindog mas makasabot ang katawhan sa kabag-ohan nga gikinahanglan nga subayon samtang nagpaingon kita sa pagbalik sa kahimtang sa katilingbang Pilipnhon sa wala pa mahitabo ang pandemya dala sa Corona Virus Disease 2019. Mao kini ang lindog nga akong gihisgutan uban ang ginagmay nga piping-usab nga bahin:"}, {"text_idx": "#000004", "text": "Kini nga \u201cnew normal\u201d mao na ang angayan nga makat-onan ug sundon sa katawhan bisan pa man kon mahinayhinay na ug kahanaw ang pandemya."}, {"text_idx": "#000005", "text": "Ipahiluna na ang \u201cnew normal\u201d kay daghan na man kaayo sa naandan nga kalihukan ug kinaiya sa tawo ang usbon aron kalikayan nga mosamot ang pagkatag sa delikado nga virus.Kon kaniadtong wala pay CoViD 19 walay mopugong sa katawhan nga makighimamat ni bisan kinsa, makig-inom sa mga barkada, motambong ug dinagko nga pundok, magpina \u201calta sosyedad\u201d nga kumustahay sama sa paggakos ug pagbiso-biso; pagtambong sa kasal, bunyag, sabong, pagsakay sa nagguot kaayo nga mga public utility vehicles, pakigsalo sa usa lamang ka baso atol sa pag-inom-inom; pagtambong sa trabaho nga magdasok ang mga lamesa ug lingkuranan, pag-adto sa mga grocery ug mga malls sa bisan unsang oras ug adlaw, ug ang pagsuroysuroy, tanan aduna nay regulasyon nga gipatuman ang gobiyerno."}, {"text_idx": "#000007", "text": "Gani, ang klase sa mga estudyante dako kaayo ang posibilidad nga mausab ang sistema. Sa karon gilantaw na ang kahigayonan nga magsugod ang klase sa Agosto pa niining tuiga. Unya aduna pa\u2019y sugyot nga mag \u201c0n-line\u201d una ang klase aron dili kinahanglan moadto sa eskuwelahan ang mga estudyante. Naa pa gyud nag-ingon nga maayo pa nga kanselahon ang \u201cschool year 2020-2021 aron pagbalik sa daan nga \u201cnormal\u201d wala nay kulba sa sakit nga CoViD 19 ang mga tinun-an. Kuyawa nga panglantaw uy!"}, {"text_idx": "#000008", "text": "Kon madayon ni nga mga sugyot, unsa man kaha ka andam ang atong sistema sa edukasyon aron kini ipatuman? Wala seguro\u2019s problema ang mga tinun-an sa mga tulunghaan nga naa sa sentro sa dakbayan ug kalungsuran; kadtong mga naay ikasarang sa pagpamalit ug mga himan sama sa computers, printers, pagpataud ug internet connection, mga modern nga cellular phones, etc."}, {"text_idx": "#000009", "text": "Pero unsaon man ang mga estudyante nga anaa sa hilit nga mga dapit ang ilang mga tulunghaan? Unsaon kadtong walay ikapalit ug laptop o personal nga computer? Ug labi sa tanan unsaon ang mga tinun-an nga naa magpuyo sa mga dapit nga walay signal nga mohatud sa on-line nga leksiyon?"}, {"text_idx": "#000011", "text": "Unsaon usab sa kagamhanan nga matabangan ang mga trabahante nga makapauli sa ilang mga pamilya sa tukma nga oras?\nKini\u2019ng tanan nga gikinahanglang kabag-ohan mosangpot gyud sa pagkadiskaril sa panginabuhi sa katawhan. Ug dili kahibudngan kay klaro man kaayo ang pagkahugno sa ekonomiya sa nasud nga posible nga molungtad ug dugay pa nga panahon una kini makabangon."}, {"text_idx": "#000013", "text": "Sa kanunay, ang nagdumala sa kagamhanan naghangyo sa pagtinabangay, sa pagtuman sa mga latid aron kalikayan ang mas dako nga kadaot sa katawhan ug sa nasud mismo. Kini bisan pa nga dunay pipila nga padayon nga wala mosalig ug makontento sa mga lakang nga gisagop sa gobiyerno."}, {"text_idx": "#000017", "text": "Enjoy this blog? Please spread the word :)"}]